CELEX: 32015R0448
Language: lt
Date: 2015-03-17 00:00:00
Title: 2015 m. kovo 17 d. Komisijos įgyvendinimo reglamentas (ES) 2015/448, kuriuo nustatomos specifinės gyvūnų sveikatos taisyklės, taikomos tam tikriems į Sąjungą įvežamiems Japonijos kilmės gyvūniniams produktams, skirtiems parodai „EXPO Milano 2015“  Tekstas svarbus EEE

18.3.2015   
            
            
               LT
            
            
               Europos Sąjungos oficialusis leidinys
            
            
               L 74/24
            
         KOMISIJOS ĮGYVENDINIMO REGLAMENTAS (ES) 2015/448
   2015 m. kovo 17 d.
   kuriuo nustatomos specifinės gyvūnų sveikatos taisyklės, taikomos tam tikriems į Sąjungą įvežamiems Japonijos kilmės gyvūniniams produktams, skirtiems parodai „EXPO Milano 2015“
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio 5 dalies trečią įtrauką, 9 straipsnio 2 dalies b punktą ir 9 straipsnio 4 dalį,
   kadangi:
   
               (1)
            
            
               Italija surengs pasaulinę parodą „EXPO Milano 2015“, kuri vyks 2015 m. gegužės 1 d.–spalio 31 d. Milane. Pagrindinė šios parodos tema yra „Pamaitinti planetą. Gyvybės energija“;
            
         
               (2)
            
            
               leidimas eksportuoti gyvūninius produktus į Sąjungą trečiosioms šalims suteikiamas remiantis daugeliu Sąjungos teisės aktais nustatytų reikalavimų, kuriais atsižvelgiama į gyvūnų ir visuomenės sveikatos probleminius aspektus. Tačiau ne visus gyvūninius produktus leidžiama įvežti į Sąjungą iš parodoje „EXPO Milano 2015“ dalyvaujančių šalių;
            
         
               (3)
            
            
               todėl, siekiant leisti įvežti tam tikrus gyvūninius produktus tik parodos „EXPO Milano 2015“ tikslais, Komisijos įgyvendinimo reglamentu (ES) 2015/329 (2) buvo nustatytos tam tikros nuo Sąjungos importui taikomų sveikatos reikalavimų nukrypti leidžiančios nuostatos;
            
         
               (4)
            
            
               Japonija nėra įtraukta į Komisijos reglamento (ES) Nr. 206/2010 (3) II priede pateiktą sąrašą kaip trečioji šalis, iš kurios leidžiama į Sąjungą įvežti šviežią naminių kiaulių mėsą.
               Japonija įtraukta į Komisijos sprendimo 2007/777/EB (4) II priedo 2 dalyje pateiktą sąrašą kaip trečioji šalis, iš kurios leidžiama į Sąjungą įvežti tam tikrus mėsos gaminius ir apdorotus skrandžius, šlapimo pūsles ir žarnas, kurie gauti iš naminių kiaulių, jei jie buvo apdoroti specifiniu B būdu, kaip apibrėžta to priedo 4 dalyje;
            
         
               (5)
            
            
               Japonija paprašė leidimo tik parodos „EXPO Milano 2015“ tikslais įvežti į Sąjungą šviežią naminių kiaulių mėsą ir tam tikrus mėsos gaminius ir apdorotus skrandžius, šlapimo pūsles ir žarnas, kurie gauti iš naminių kiaulių ir apdoroti nespecifiniu A būdu, kaip apibrėžta Sprendimo 2007/777/EB II priedo 4 dalyje;
            
         
               (6)
            
            
               manoma, kad dėl toliau nurodytų priežasčių tiems gyvūniniams produktams suteikiamos pakankamos gyvūnų sveikatos garantijos, susijusios su jų pateikimu parodos „EXPO Milano 2015“ vietoje, kaip apibrėžta Reglamente (ES) 2015/329. Japonija Pasaulinei gyvūnų sveikatos organizacijai deramai praneša apie gyvūnų ligų protrūkius. Japonijoje niekada nebuvo pranešta apie afrikinį kiaulių marą, apie galvijų marą Japonijoje nebuvo pranešta nuo 1922 m., apie vezikulinę kiaulių ligą – nuo 1975 m., apie klasikinį kiaulių marą – nuo 1992 m. ir apie snukio ir nagų ligą – nuo 2010 m. Be to, tie produktai atitinka Japonijos visuomenės sveikatos reikalavimus ir yra tinkami vartoti maistui Japonijoje. Be to, paroda „EXPO Milano 2015“ yra laikinas renginys ir Reglamente (ES) 2015/329 numatytos griežtos kontrolės priemonės, skirtos gyvūniniams produktams, kurie nevisiškai atitinka Sąjungos importui taikomus sveikatos reikalavimus. Tuo reglamentu taip pat užtikrinama, kad tie produktai būtų atsekami visais jų vežimo, laikymo, pristatymo ir liekanų ar atliekų šalinimo etapais ir naudojami tik parodos tikslais;
            
         
               (7)
            
            
               todėl būtų tikslinga nukrypti nuo Reglamento (ES) 2015/329 nuostatų dėl jose numatytų vežimo tranzitu ir laikymo reikalavimų. Šiuo atžvilgiu tokių produktų įvežimui turėtų būti sukurtas specifinis gyvūnų sveikatos importo sertifikato pavyzdys. Tačiau turėtų būti taikomi kiti tame reglamente išdėstyti reikalavimai;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   1.   Išskyrus tuos atvejus, kai šiame reglamente nustatyta kitaip, taikomas Reglamentas (ES) 2015/329 ir pagal Europos Parlamento ir Tarybos reglamento (EB) Nr. 178/2002 (5) 53 arba 54 straipsnį patvirtintos ir šio reglamento taikymo laikotarpiu galiojančios neatidėliotinos priemonės.
   2.   Nukrypstant nuo Reglamento (ES) 2015/329 2 straipsnio c punkto i ir ii papunkčių, prie šių Japonijos kilmės produktų pateikiami šio reglamento priede nurodyti veterinarijos sertifikatai:
   
               a)
            
            
               šviežių naminių kiaulių mėsos;
            
         
               b)
            
            
               mėsos produktų, apdorotų skrandžių, šlapimo pūslių ir žarnų, gautų iš naminių kiaulių ir apdorotų nespecifiniu A būdu, kaip apibrėžta Sprendimo 2007/777/EB II priedo 4 dalyje;
            
         
               c)
            
            
               maisto produktų, kurių sudėtyje yra a ir b punktuose nurodytų produktų.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas 2015 m. balandžio 1 d.–2015 m. spalio 31 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 18, 2003 1 23, p. 11.
   
      (2)  2015 m. kovo 2 d. Komisijos įgyvendinimo reglamentas (ES) 2015/329, kuriuo dėl gyvūninių maisto produktų, skirtų Milane (Italija) vyksiančiai parodai „EXPO Milano 2015“, įvežimo į Europos Sąjungą nukrypstama nuo Sąjungos nuostatų dėl gyvūnų ir visuomenės sveikatos (OL L 58, 2015 3 3, p. 52).
   
      (3)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).
   
      (4)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
   
      (5)  2002 m. sausio 28 d. Europos Parlamento ir Tarybos reglamentas (EB) Nr. 178/2002 nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).
   
      PRIEDAS
      
         Pavyzdys: Jap POR EXPO Milano 2015